རྒྱལ་སྲས་ཐོཊ་མེད་རྣམ་ཐར་རྒྱལ་སྲས་ལག་ལེན་དང་སྦྱར་བ།
༄༅། །རྒྱལ་སྲས་ཐོགས་མེད་པའི་རྣམ་ཐར་འགྲོ་བ་ཀུན་གྱི་གཉེན་གཅིག་པུ་
ཐུགས་རྗེའི་མངའ་བདག་སྤྱན་རས་གཟིགས་ལ་འདུད། །
དཔལ་གྱི་རིན་ཆེན་གྱིས་མཛད།
རྣམ་དག་ཆོས་ཀྱི་དབྱིངས་ལས་མ་གཡོས་ཞིང༌། །ཐུགས་རྗེའི་དབང་གི་སྣ་ཚོགས་
སྐུར་སྤྲུལ་ནས། །ལྷག་བཅས་འགྲོ་རྣམས་འཁོར་བའི་རྒྱ་མཚོ་ལས། །ལེགས་པར་སྒྲོལ་མཛད་
རྗེ་བཙུན་མ་ལ་འདུད།
དང༌། །སྲིད༌གསུམ་འགྲོ་བ༌སྡུག༌་བསྔལ་ལས་སྐྱོབ་སྐྱོབ་པ་དམ་པའི་ཆོས། །ཚོགས་གཉིས་
གསོག་པའི་ཞིང་མཆོག་ མཆོག་གྱུར་འཕགས་པའི་དགེ་འདུན་ཏེ། །སྐྱབས་གསུམ་དག་ལ་
ལེགས་པར་རབ་དང་དང་བའི་སེམས་ཀྱི་འདུད། །བླ་མའི་རྣམ་ཐར་ཡོན་ཏན་རྒྱ་མཚོའི་ཚོགས།།
རྒྱལ་བ་རྒྱ་མཚོས་གསུང་དབྱངས་རྒྱ་མཚོ་ཡིས། །བསྐལ་པ་རྒྱ་མཚོར་བརྗོད་ཀྱང་མི་ཟད་ན།།
བློ་དམན་བདག་འདྲའི་སྤྱོད་ཡུལ་མ་ཡིན་ཀྱང༌། །དད་མོས་འདབ་གཤོག་ལྡན་པའི་བུང་བའི་
ཚོགས། །སྐུལ་ཚིག་སྙན་སྒྲ་དར་དིར་སྒྲོག་པ་དང༌། །རང་གི་དད་པའི་དྲན་པ་གསོ་ཕྱིར་དང༌།།
གཞན་ལ་ཕན་པའི་བསམ་པས་ཀུན་བླངས་ནས། །བླ་མའི་རྣམ་ཐར་ངོ་མཚར་པད་མོའི་ཚལ།།
ལེགས་བཤད་འོད་ཟེར་འཕྲོས་པས་ཁ་ཕྱེ་སྟེ། །དད་ཡོན་ལྡན་པའི་བུང་བའི་ཚོགས་རྣམས་ལ།།
ངོ་མཚར་སྦྲང་རྩིའི་དགའ་སྟོན་འགྱེད་ཕྱིར་རྩོམ། །
།ཤེས་བྱའི་གནས་རྣམས་གསལ་བར་ལེགས་སྟོན་སྟོན་པ་སངས་རྒྱས་
དེ་ལ་བདག་ཅག་རྣམས་ཀྱི་སྟོན་པ་བདག་ཉིད་ཆེན་པོ་འདིའི་རྣམ་པར་ཐར་པའི་ཡོན་
ཏན་གྱི་ཚོགས་མཐའ་དག་ནི་བསམ་གྱིས་མི་ཁྱབ་ཅིང༌། རྒྱལ་བ་སྲས་དང་བཅས་པ་ཐམས་ཅད་
-303-

བརྩེ་ཆེན་འོད་སྣང་ལས། རྒྱལ་སྲས་ཐོགས་མེད་ཀྱི་གསུང་འབུམ། ༼ག
ཀྱིས་ཀྱང༌་བསྐལ་པའམ་བསྐལ་པ་ལས་ལྷག་པར་ཡང་བརྗོད་པར་མི་ནུས་ཏེ། མདོ་སྡེ་རྒྱན་
ལས། དེ་ནི་གཅིག་ཅར་ལ་ལར་སྒོ་མང་བརྒྱ་ནས་ཆོས་ཀྱི་འཁོར་ལོ་དང༌། །ལ་ལར་སྐྱེ་བ་མི་
སྣང་ལ་ལར་སྐྱེ་བའི་སྤྱོད་པ་སྣ་ཚོགས་དང༌། །ལ་ལར་བྱང་ཆུབ་ལ་ལར་དེ་ནི་མྱ་ངན་འདས་སྟོན་
ཀྱང་། །དེ་ནི་གནས་དེ་ལས་ཀྱང་རྣམ་པར་གཡོ་མི་མངའ་ལ་ཐམས་ཅད་མཛད། །ཅེས་གསུངས་
པ་ལྟར་བདག་ཉིད་ཆེན་པོ་འདི་ནི་བསྐལ་པ་དཔག་ཏུ་མེད་པའི་སྔོན་རོལ་ཏུ་ས་བཅུ་གཉིས་ཀྱི་
དབང་ཕྱུག་ཏུ་གྱུར་ཏེ། ལོངས་སྤྱོད་རྫོགས་པའི་སྐུར་སངས་རྒྱས་ཚར་ནས། ཆོས་ཀྱི་སྐུ་ལས་མ་
གཡོས་བཞིན་དུ། ད་གཟོད་སྤྲུལ་པའི་སྐུ་ཚོགས་པ་བསྟན་ཏེ། སྐད་ཅིག་འགའ་ལ་ཞིང་ཁམས་
ལ་ལར་ནི་ལྷུམས་སུ་འཇུག་ལ། ལ་ལར་ནི་སྐུ་བལྟམས། ལ་ལར་གཞོན་ནུ་རོལ་རྩེད་མཛད།
ལ་ལར་ནི་བཙུན་མོའི་འཁོར་གྱིས་བསྐོར། ལ་ལར་ནི་རབ་ཏུ་བྱུང་ནས་དཀའ་བ་སྤྱད། ལ་ལར་
ནི་བདུད་བཏུལ་ནས་སངས་རྒྱས། ལ་ལར་ནི་ཆོས་ཀྱི་འཁོར་ལོ་བསྐོར་ཏེ་མྱ་ངན་ལས་འདའ་
བའི་ཚུལ་སྟོན། དེ་བཞིན་དུ་དག་པའི་ཞིང་ཁམས་ལ་ལར་ནི། དུས་ཀྱི་འཁོར་ལོ་དང༌། འཁོར་
ལོ་བདེ་མཆོག་དང༌། གསང་བ་འདུས་པ་དང༌། ཀྱེེ་རྡོ་རྗེ་དང༌། ཀུན་ཏུ་བཟང་པོ་དང༌། འཇམ་
པའི་དབྱངས་དང༌། སྤྱན་རས་གཟིགས་ལ་སོགས་པ་ལོངས་སྤྱོད་རྫོགས་པའི་སྐུ་དང་མ་དག་
པའི་ཞིང་ཁམས་ལ་ལར་ནི། བྱང་ཆུབ་སེམས་དཔའ་དང༌། ཉན་ཐོས་དང༌། རང་སངས་རྒྱས་
དང༌། ལ་ལར་འཁོར་ལོས་བསྒྱུར་བའི་རྒྱལ་པོ་དང༌། ལ་ལར་ཚངས་པ་དང༌། བརྒྱ་བྱིན་དང༌།
ལ་ལར་གྲུབ་ཐོབ་དང༌། པཎྜི་ཏ་དང༌། དགེ་སྦྱོང་དང༌། བྲམ་ཟེ་དང༌། ཁྱིམ་བདག་དང༌། ལྷ་དང༌།
ཀླུ༌དང༌། ལྷ༌མ༌ཡིན༌དང༌། མི་དང༌། མི་མ་ཡིན་པ་དང༌། སྨན་དང༌། བྱ་དང་། ཉ་དང༌། རི་
དྭགས་དང༌། དེ་བཞིན་དུ་སངས་རྒྱས་ཀྱིས་འདུལ་བ་ལ་སངས་རྒྱས། བྱང་ཆུབ་སེམས་དཔས་
འདུལ་བ་ལ་བྱང་ཆུབ་སེམས་དཔའི་རྣམ་པར་རོལ་པ། མདོར་ན་གདུལ་བྱ་གང་དང་གང་
ཐབས་གང་གིས་འདུལ་བ་ལ་དེ་དང་དེའི་ཚུལ་བཟུང་ནས། མཐའ་ཡས་པའི་གདུལ་བྱ་
-304-

རྒྱལ་སྲས་ཐོཊ་མེད་རྣམ་ཐར་རྒྱལ་སྲས་ལག་ལེན་དང་སྦྱར་བ།
ལ་མཐའ་ཡས་པའི་སྐད་ཀྱིས་མཐའ་ཡས་པའི་ཆོས་སྟོན་པར་ནུས་པའི་མཐའ་ཡས་པའི་སྐྱེ་བ་
བཟུང་སྟེ། བསྡུ་བ་རྣམ་པ་བཞིའི་སྒོ་ནས་གདུལ་བྱ་རྣམས་ལམ་གྱི་རྟེན་དང་ལམ་དང་ལམ་གྱི་
འབྲས་བུ་ལ་འགོད་པར་མཛད་པ་ལས། ཞིང་འདིར་སྐལ་བ་དམན་པར་གྱུར་པའི་སེམས་ཅན་
གདུལ་བའི་ཕྱིར། དུས་གསུམ་གྱི་རྒྱལ་བ་སྲས་དང་བཅས་པ་ཐམས་ཅད་ཀྱི་མཁྱེན་བརྩེ་དང་
ཕྲིན་ལས་གཅིག་ཏུ་བསྡུས་ཏེ། བདག་ཅག་ལ་སོགས་པ་ཁ་ཅིག་གི་སྣང་ཚུལ་དུ་ཐ་མལ་པ་ལྟར
རིགས་མཐུན་པར་སྤྲུལ་ཏེ་ལམ་སྦྱོང་བའི་ཚུལ་སྟོན་པར་མཛད་པའི་རྣམ་པར་ཐར་པའི་ཡོན་ཏན་
གྱི་རྒྱ་མཚོ་ཆེན་པོའི་ནང་ནས་ཀྱང་ཆུ་ཐིགས་ཙམ་ཞིག་བླངས་ཏེ། བླ་མའི་ཡོན་ཏན་དོན་ལ་
གནས་པ་ལ་སྒྲོ་བཏགས་སྐུར་པ་མ་བཏབ། སྙན་ངག་གི་མ་བསྒྲིབས་པར་གོ་བདེ་བའི་ཚུལ་དུ་
བརྗོད་ན། དེ་ཡང་འདི་ལྟར་སེམས་དཔའ་ཆེན་པོ་དེ་ཉིད་ཀྱིས་མཛད་པའི་རྒྱལ་སྲས་ལག་ལེན་
འདི་སྤྱིར་གྱི་མདོ་རྒྱུད་ཐམས་ཅད་ཀྱི་སྙིང་པོ་བཏུས་པ་ལྟ་བུའམ། རྒྱལ་བ་སྲས་དང་བཅས་པ་
ཐམས་ཅད་ཀྱི་ཕྱག་ལེག་མདོར་བསྡུས་པ་ཡིན་ཅིང༌། ཁྱད་པར་དུ་སེམས་དཔའ་ཆེན་པོ་ཉིད་
ཀྱིས་ཕྱག་ལེན་དང་མཛད་སྤྱོད་ཀྱི་རྣམ་པར་ཐར་པ་རགས་རིམ་འདི་ཉིད་ལ་ཚང་བས། འདི་ཉིད་
ལ་རྣམ་ཐར་གྱིས་སྤྱད་དུ་བྱས་ནས། བཤད་ཚོད་ཕྱག་ལེན་གྱི་རྣམ་ཐར་གཅིག་ཏུ་སྦྱར་ཏེ། རྒྱལ་
སྲས་ལག་ལེན་གྱི་དོན་གྱི་འགྲེལ་པ་ལེགས་པར་བཤད་པ། པད་མོའི་ཚལ་ཞེས་ཀྱང་བྱ། རྒྱལ་
སྲས་རིན་པོ་ཆེའི་རྣམ་པར་ཐར་པ་གཞན་ལ་ཕན་པའི་འོད་ཟེར་ཅེས་ཀྱང་བྱ་བ་མཚན་གཉིས་
དང་ལྡན་པ་འདི་ཉིད་ཀྱིས་སྟོན་པ་ལ་ཐོག་མར་བསྡུས་དོན་ཅུང་ཞིག་བསྙད་ན།
རྒྱལ་སྲས་ལག་ལེན་ལ་དོན་གསུམ་སྟེ། མཆོད་པར་བརྗོད་ཅིང་བརྩམ་པར་དམ་
བཅའ༌བ་དང༌། བརྩམ་བྱ་བསྟན་བཅོས་ཀྱི་རང་བཞིན། མཇུག་གི་དོན་བསྡུ་བའོ། །གཉིས་པ་
ལ་སྔོན་འགྲོ་ཆོས་ལ་འཇུག་ཚུལ་དང༌། དངོས་གཞི་སྐྱེས་བུ་གསུམ་གྱི་ལམ་བསྟན་པ། སྔོན་
འགྲོ་ཆོས་ལ་འཇུག་ཚུལ་ལ་བདུན་ལས། དུག་གསུམ་གྱི་འབྱུང་གནས་ཕ་ཡུལ་སྤངས་པའི་ཕྱག་
-305-

བརྩེ་ཆེན་འོད་སྣང་ལས། རྒྱལ་སྲས་ཐོགས་མེད་ཀྱི་གསུང་འབུམ། ༼ག
ལེན། རྙེད་དཀའ་བའི་དལ་འབྱོར་ཐོབ་པ་དོན་ཡོད་པར་བྱ་བའི་ཕྱག་ལེན། འགལ་རྐྱེན་སྒྲིབ་པ་
སྤོང་བའི་ཕྱག་ལེན། མཐུན་རྐྱེན་བཤེས་གཉེན་བསྟེན་པའི་ཕྱག་ལེན། ཡོད་ཏན་གྱི་འབྱུང་
གནས་དབེན་པ་བསྟེན་པའི་ཕྱག་ལེན། མི་རྟག་པ་འཁྲུངས་པས་ཚེ་བློས་བཏང་བའི་ཕྱག་ལེན།
སླུ་མེད་ཀྱི་དཀོན་མཆོག་ལ་སྐྱབས་སུ་འགྲོ་བའི་ཕྱག་ལེན་ནོ། །
དེ་ཉིད་བྱམས་
དང་པོ་དུག་གསུམ་གྱི་འབྱུང་གནས་ཕ་ཡུལ་སྤང་པའི་ཕྱག་ལེན་ལའང་ལྔ་སྟེ། དལ་
འབྱོར་གྱི་ལྗོན་ཤིང་ཡུལ་གང་དུ་རིགས་རུས་གང་ལས་འཁྲུངས་པའི་འཁྲུངས་ཚུལ། དེ་ཉིད་
ཚོགས་གཉིས་ཀྱི་བརླན་དང་ལྡན་པའི་ཡབ་ཡུམ་གང་གིས་སྐྱེས་པའི་སྐྱེ་ཚུལ།
པའི་ཉི་འོད་དང་ལྡན་པའི་མ་མས་སྐྱེད་བསྲིངས་པའི་བསྲིང་ཚུལ། དང་པོ་ཉིད་ནས་ཐེག་པ་ཆེན་
པོའི་རིགས་སད་པའི་སད་ཚུལ། དུག་གསུམ་གྱི་འབྱུང་གནས་ཕ་ཡུལ་སྤངས་ནས་རབ་ཏུ་བྱུང་
བའི་བྱུང་ཚུལ།
གཉིས་པ་རྙེད་པར་དཀའ་བའི་དལ་འབྱོར་ཐོབ་པ་དོན་ཡོད་པར་བྱ་བའི་ཕྱག་ལེན་ལ
ལ་
ཡང་ལྔ་ལས། རབ་ཏུ་བརྩོན་པའི་དེད་དཔོན་གྱིས་ཐོས་བསམ་གཉིས་ཀྱི་གྲུར་ཞུགས་ཏེ་གསུང་
རབ་རྒྱ་མཚོའི་ནང་ནས་མཁྱེན་གཉིས་ཀྱི་ནོར་བུ་བླངས་པའི་བླང་ཚུལ། ལུང་རིགས་ཀྱི་མཆེ་
སྡེར་དང་ལྡན་པའི་རི་དྭགས་དབང་པོས་ཕས་རྒོལ་གྱི་གླང་པོ་བཅོམ་པའི་འཇོམས་ཚུལ། དོན་
གཉིས་ཀྱི་ནོར་བུ་བླངས་པའི་ཕྱིར་སོ་སོར་ཐར་པའི་ཚུལ་ཁྲིམས་ཀྱི་གྲུར་ཞུགས་ཏེ་ཐར་པའི་བ་
དན་བཙུགས་པའི་ཚུགས་ཚུལ། གཞུང་ལུགས་ཀྱི་པད་ཚལ་ལེགས་བཤད་ཀྱི་ཚ་ཟེར་གྱིས་ཕྱེ་སྟེ་
ཚིག་དོན་ཕུན་ཚོགས་ཀྱིས་སྦྲང་རྩིས་བློ་གསལ་གྱི་བུང་བ་ཚིམས་པར་མཛད་པའི་མཛད་ཚུལ།
ལེགས་པར་བཤད་པའི་ལྡེ་མིག་གིས་གསུང་རབ་རིན་པོ་ཆེའི་གཏེར་མཛོད་ཁ་ཕྱེ་བའི་ཕྱེ་ཚུལ་
ལོ༑ ༑
དངོས་གཞི་སྐྱེས་བུ་གསུམ་གྱི་ལམ་ལ། སྐྱེས་བུ་ཆུང་ངུའི་ལམ་སྡུག་བསྔལ་སྡིག་
-306-

རྒྱལ་སྲས་ཐོཊ་མེད་རྣམ་ཐར་རྒྱལ་སྲས་ལག་ལེན་དང་སྦྱར་བ།
པའི་འབྲས་བུར་རྟོགས་པས་རྒྱུ་མི་དགེ་བ་ལ་འཛེམ་པའི་ཕྱག་ལེན། སྐྱེས་བུ་འབྲིང་གི་ལམ་སྲིད་
པ་གསུམ་གྱི་བདེ་བ་མི་རྟག་པར་རྟོགས་པས་ཐར་པ་དོན་དུ་གཉེར་བའི་ཕྱག་ལེན། སྐྱེས་བུ་ཆེན་
པོའི་ལམ་ལ་བསམ་པ་བྱང་ཆུབ་མཆོག་ཏུ་སེམས་བསྐྱེད་པ། སྦྱོར་བ་བྱང་ཆུབ་ཀྱི་སེམས་གཉིས་
བསྒོམ་པ། དེ་དག་གི་བསླབ་བྱ་ལ་བསླབ་པ་གསུམ་ལས། བྱང་ཆུབ་ཀྱི་སེམས་ནི་བྱམས་སྙིང་
རྗེ་ཡོད་མེད་ཀྱི་རྗེས་སུ་འགྲོ་ལྡོག་བྱེད་པས་མཉམ་ཉིད་ཀྱི་བྱམས་པ་ཆེན་པོ་མངའ་བའི་མངའ་
ཚུལ། བཟོད་མེད་ཀྱི་སྙིང་རྗེ་ཆེན་པོ་མངའ་བའི་མངའ་ཚུལ། བསམ་པ་བྱང་ཆུབ་ཀྱི་མཆོག་ཏུ་
སེམས་བསྐྱེད་པའི་ཕྱག་ལེན། གཉིས་པ་སྦྱོར་བ་བྱང་ཆུབ་ཀྱི་སེམས་གཉིས་སྒོམ་པ་ལ་གཉིས་
ལས། ཀུན་རྫོབ་བྱང་ཆུབ་ཀྱི་སེམས་བསྒོམ་པ་ལའང༌། མཉམ་གཞག་ཏུ་བདག་གཞན་བརྗེ་བ་
བསྒོམ་པའི་ཕྱག་ལེན། རྗེས་ཐོབ་ཏུ་རྐྱེན་ངན་ལམ་དུ་འཁྱེར་བ་ལ། མི་འདོད་པའི་ཆོས་བཞི།
བཟོད་དཀའ་གཉིས། འབྱོར་རྒུད་གཉིས། ཆགས་སྡང་གཉིས་ལམ་དུ་འཁྱེར་བའི་ཕྱག་ལེན།
གཉིས་པ་དོན་དམ་བྱང་ཆུབ་ཀྱི་སེམས་ལ་ཡང་མཉམ་གཞག་ཏུ་སྤྲོས་བྲལ་ལ་འཛིན་མེད་སྒོམ་
པ་དང༌། རྗེས་ཐོབ་ཏུ་ཆགས་སྡང་གི་ཡུལ་གཉིས་ལ་བདེན་ཞེན་སྤང་བའི་ཕྱག་ལེན། གསུམ་པ་
དེ་དག་གི་བསླབ་བྱ་ལ་བསླབ་པ་ལ་ལྔ་ལས། ཕ་རོལ་ཏུ་ཕྱིན་པ་དྲུག་ལ་བསླབ་པའི་ཕྱག་ལེན།
མདོ་ནས་གསུངས་པའི་ཆོས་བཞི་ལ་བསླབ་པའི་ཕྱག་ལེན། ཉོན་མོངས་པ་སྤོང་ཚུལ་བསླབ་
པའི་ཕྱག་ལེན། དྲན་ཤེས་བཞིན་དང་ལྡན་པའི་སྒོ་ནས་གཞན་དོན་བསྒྲུབ་པ་ལ་བསླབ་པའི་
ཕྱག་ལེན་ལ་གསུམ་ལས་མདོ་རྒྱུད་ནས་ཇི་ལྟར་བཤད་པ་བཞིན་སྐྱེས་བུ་དམ་པའི་མཚན་ཉིད་
ཚང་བས་གཞན་དོན་བསྒྲུབ་ཚུལ། དད་མོས་ཀྱི་ཆུ་གཙང་གིས་གང་བའི་གདུལ་བྱའི་སྣོད་དུ་སྐུ་
གཉིས་ཀྱི་གཟུགས་བརྙན་གསལ་བར་མཛད་པས་གཞན་དོན་བསྒྲུབ་ཚུལ། འབད་མེད་ལྷུན་
གྲུབ་གྱི་ཕྲིན་ལས་ནམ་མཁའ་དང་མཉམ་པས་གཞན་དོན་སྒྲུབ་ཚུལ། དགེ་བ་བྱང་ཆུབ་ཏུ་བསྔོ་
བ་ལ་བསླབ་པའི་ཕྱག་ལེན་ནོ། །
-307-

བརྩེ་ཆེན་འོད་སྣང་ལས། རྒྱལ་སྲས་ཐོགས་མེད་ཀྱི་གསུང་འབུམ།
གསུམ་པ་མཇུག་གི་དོན་བསྡུ་བ་ལ། བརྩམ་བྱ་བསྟན་བཅོས་ཀྱི་དོན་བསྡུ། རྩོམ་
བྱེད་ཀྱི་རྣམ་པར་ཐར་པའི་དོན་བསྡུ་བ་གཉིས། རྣམ་པར་ཐར་པའི་དོན་བསྡུ་བ་ལ་གཉིས་ཏེ།
གདུལ་བྱ་རྟག་འཛིན་ཅན་རྣམས་གདུལ་བ་དང༌། ལས་ཚུལ་བསམ་གྱིས་མི་ཁྱབ་པ་བསྟན་པའི་
ཕྱིར་ཞིང་གཞན་དུ་གཤེགས་པའི་ཚུལ་བསྟན་པའི་བསྟན་ཚུལ། དེ་ཉིད་ཀྱི་སྐུ་གདུང་རིང་བསེལ་
གྱི་སྙིང་པོ་ཅན་རྣམས་སྐུ་གསུང་ཐུགས་ཀྱི་རྟེན་དུ་གྱུར་ཚུལ་རྣམས་ཀྱིས་སྟོན་པར་བྱེད་པ་ལས།
ན་མོ་ལོ་ཀེ་ཤྭ་ར་ཡ། གང་གི་ཆོས་ཀུན་འགྲོ་འོང་མེད་གཟིགས་ཀྱང༌། །འགྲོ་བའི་
དོན་ལ་གཅིག་ཏུ་བརྩོན་མཛད་པའི། །བླ་མ་མཆོག་དང་སྤྱན་རས་གཟིགས་མགོན་ལ། །རྟག་ཏུ་
སྒོ་གསུམ་གུས་པས་ཕྱག་འཚལ་ལོ། །ཅེས་མཆོད་པར་བརྗོད་ཅིང༌། ཕན་བདེའི་འབྱུང་གནས་
རྫོགས་པའི་སངས་རྒྱས་རྣམས། །དམ་ཆོས་བསྒྲུབས་ལས་བྱུང་སྟེ་དེ་ཡང་ནི། དེ་ཡི་ལག་ལེན་
ཤེས་ལ་རག་ལས་པས། །རྒྱལ་སྲས་རྣམས་ཀྱི་ལག་ལེན་བཤད་པ་བྱ། །ཅེས་བརྩམ་པར་དམ་
བཅས་ནས། དང་པོ་ཡུལ་གང་དུ་རིགས་བརྒྱུད་གང་ལས་འཁྲུངས་ཚུལ་ནི། དེ་ཡང་འདི་ལྟར་
ཐོས་ཏེ། མ་ག་ཏ་རྡོ་རྗེའི་གདན་ལས་བྱང་ཕྱོགས་སུ་དཔག་ཚད་བརྒྱ་བགྲོད་པའི་ས་ཆ། རྣམ་
ཐོས་བུའི་ཕོ་བྲང་བཞིན་དུ་འདོད་རྒུའི་དཔལ་འབྱོར་རྒྱས་པ། ཤམ་བྷ་ལའི་ཕོ་བྲང་བཞིན་དུ་
འཇམ་པའི་དབྱངས་ཀྱི་རྣམ་འཕྲུལ་རྒྱུད་མར་བྱོན་པ། ནཱ་ལེནྡྲའི་གཙུག་ལག་ཁང་བཞིན་དུ་
མཁས་གྲུབ་དུ་མས་ཉེ་བར་བསྟེན་པ། དཔལ་ལྡན་ས་སྐྱའི་གཙུག་ལག་ཁང་ལས། ལྷོ་ནུབ་
དཔག་ཚད་ཕྱེད་དང་གསུམ་ཙམ་བགྲོད་པ་ན། བྲག་རི་དཀར་པོའི་ཕྲེང་བས་ཀུན་ནས་བསྐོར་
བ༑ རྩྭ་དང་ལོ་མ་དང༌། འབྲས་བུས་བརྒྱན་པའི་ཤིང་ལྗོན་པས་མཛེས་པ། འབབ་ཆུ་ཤེལ་གོང་
ལྟར་དྭངས་ཤིང་གཙང་མ་འབབ་པ། ལོ་ཐོག་ཕུན་སུམ་ཚོགས་པ་སྐྱེ་བ། མེ་ཏོག་དང༌། བཻ་ཌཱུརྱ་
ལྟ་བུའི་ནེའུ་གསིང་སྔོན་པོས་བརྒྱན་པའི་ཡིད་དུ་འོང་བ་ཕུལ་བྱུང་བྲག་སྐྱ་ཞེས་བྱ་བར་སྐུ་
འཁྲུངས་སོ། །གདུང་རུས་ནི་ཏོད་ཡིན། ཐོག་མའི་བརྒྱུད་པ་བཟང་པོ་ཡིན་ཅེས་གྲགས་སོ། །ཆུ་
-308-

རྒྱལ་སྲས་ཐོཊ་མེད་རྣམ་ཐར་རྒྱལ་སྲས་ལག་ལེན་དང་སྦྱར་བ།
དལ་འབྱོར་
དང་མེ་ཏོག་ལྗོན་ཞིང་འབྲས་བུ་མཛེས། །ནེ་གསེང་སྔོན་པོ་བཻ་ཌཱུརྱ་འདྲས་བརྒྱན། །ཡིད་འོང་
ཡུལ་དེར་རིགས་རྒྱུད་ཕུན་ཚོགས་པའོ། །མི་ཡི་མཆོག་གྱུར་པའི་སྲས་དེ་འཁྲུངས། །
ད་ཡབ་ཡུམ་གྱིས་སྐྱེས་པའི་ཚུལ་སྟོན་པ་ནི་འདི་ལྟར། འདས་མ་འོངས་ཐམས་ཅད་
མངོན་སུམ་དུ་གཟིགས་པའི་མངོན་པར་ཤེས་པ་ཐོགས་པ་མེད་པར་མངའ་བ་དེས།
གྱི་ཆོས་བཅོ་བརྒྱད་ཚང་བ། དལ་འབྱོར་གྱི་ཆོས། ཧ་ཅང་རིགས་ཆེ་ཞིང་མཐོ་བ་ཡང་མ་ཡིན། ཧྭ
ཅང་ཆུང་ཞིང་དམའ་བ་ཡང་མ་ཡིན་པ་ཞིག་ཏུ་སྐུ་འཁྲུངས་ན